Al my simpatie aan die skool en die gesinne van die oorledene en beseerdes. Ja weereens ‘n vragmotor waarskynlik weer oorlaai gewees.
Die Lions wat Saterdag (15:00) by Wits teen die SupaBarbarians uitdraf, sal nie soos baie verwag ŉ aanduiding gee van wat Johan Ackermann en Swys de Bruin vir die Superseisoen in die mou voer nie.
Daar is wel ŉ hele paar spelers met Superervaring vir die opwarmwedstryd gekies, maar geen groot aanduidings van die afrigters se dinkproses vorentoe nie. Die wedstryd kan in vele opsigte as ŉ soeke vir die regte speler beskou word.
Toetsrugby was vir hom bestem toe hy seergekry het – en nou is hy terug, op binnesenter, vir die Lions waar hy sy plek teen die ewe goeie maar ander soort speler, die sterk nuwe Springbok Rohan Janse van Rensburg, sal moet oop speel.
In die soektog om plaasvervangers vir die beseerde stutte Julian Redelinghuys en Smith te vind, is Hencus van Wyk, wat al vir die Bulls en heelwat vir die Blou Bulle gespeel het, ook op die bank ingesluit, terwyl Johannes Jonker van die Grens op vaskop gekies is.